Аба (кайрылуу)

Аба - кыргызда кичүүлөрдүн жашы улуу эркектерди ызаттап аташы же чакырышы. Кыргызстандын кээ бир аймактарында "аба" сөзү менен жаш чагынан кичүүлөр аталаш туугандарын же жатындаш агаларын айтышат. Кыргыздардын түз урпактары болгон хакастарда "аба" - ата (сагайларда), "абаа" - качин-хакас, кызыл-хакастарда "улуу ага", "атанын жана чоң атанын иниси", "күйөөсүнүн агасы" маанисинде, эвфемизм түрүндө тотемдик жаныбар болгон аюуга карата да айтылат.

 Адабият 
 О.Каратаев, С.Эралиев. Кыргыз этнографиясы боюнча сөздүк.Бишкек. "Бийиктик" - 2005-жыл

Категория:Кыргызстан
Категория:Борбордук Азия
Категория:Кыргыз таануу
Категория:Санжыра
Категория:Каада-салттар
Категория:Үрп-адат
Категория:Кыргыздар